يېڭىسار ناھىيىسى

+شەرقىي تۈركىستان ئۇيغۇردۆلىتى <font size="+1">يېڭىسار ناھىيىسى
英吉沙县.Yengisar Countycenter|350x350pxيېڭىسار ناھىيىسى (نومۇرى 4) نىڭ خەرىتىدىكى ئورنىمەمۇرىي رايون شەكلىناھىيە ئاپتونوم رايون شىنجاڭ ئۇيغۇر ئاپتونوم رايونىۋىلايەتقەشقەر ۋىلايىتى مىللەتلەرئۇيغۇرتىللارئۇيغۇرچەبازارلىق سانى2 دانە يېزا سانى12 دانە نوپۇس284 مىڭ يەر مەيدانى 3,420.9 كۋادرات كىلومېتىرۋاقىت رايونىUTC+6تېلېفون رايون نومۇرى998(0)86+ماشىنا تاختا نومۇرى新Q  
يېڭىسار ناھىيىسى كوئىنلۇن تېغىنىڭ شىمالىي ئېتىكىگە، تارىم ئويمانلىقىنىڭ غەربىي چېتىگە جايلاشقان. شەرق تەرىپى يەكەن ناھىيىسى، يوپۇرغا ناھىيىسى بىلەن، شىمال تەرىپى قەشقەر يېڭىشەھەر ناھىيىسى بىلەن، غەرب، جەنۇب تەرىپى ئاقتو ناھىيىسى بىلەن تۇتىشىدۇ. شەرقتىن غەربكىچە بولغان ئۇزۇنلۇقى تەخمىنەن 90 كىلومېتىر، جەنۇبتىن شىمالغىچە بولغان كەڭلىكى 60 كىلومېتىر. ئومۇمىي يەر مەيدانى 4306.5 كۋادرات كىلومېتىر.

 ئېتىمولوگىيە 
يېڭىسار ئەسلى يەڭى ھىسار بولۇپ، يېڭى قەلئە دېگەن مەنىدە.

يەر تۈزۈلۈشى 
غەربىي جەنۇب قىسمى ئېگىز، شەرقىي قىسمى پەس، تاغلىق يەر 32% نى، تۈزلەڭلىك 28.4% نى، چۆللۈك ۋە قۇملۇق 39.6% نى ئىگىلەيدۇ. كۇسەن دەرياسى ۋە ئېگىز يار دەرياسى قاتارلىق دەرياسى بار. يىللىق ئېقىن مىقدارى 712 مىليون كۇب مېتىر. تۈزلەڭلىك رايونلارنىڭ يەر ئاستى سۇ زاپىسى 417 مىليون كۇب مېتىر. ياۋايى ھايۋانات بايلىقىدىن ساي تۈلكىسى، تارىم توشقىنى، ئاق بوغۇز بۆكەن، قىرغاۋۇل. تاغ كەكلىكى قاتارلىقلار بار. ياۋا دورا ئۆسۈملۈك بايلىقىدىن چۈچۈكبۇيا، ئاچچىق ئۆرۈك مېغىزى قاتارلىقلار بار. بايقالغان قېزىلما بايلىقىدىن كۆمۈر، نېفىت، مەرمەر تاش، خرۇستال، گۈڭگۈرت، تۇز، قوغۇشۇن، ھاك تېشى، گەج، شۇلتا قاتارلىقلار بار.
مەمۇرىي رايون
قەشقەر ۋىلايىتى يېڭىسار ناھىيىسى قارمىقىدا 2 بازارلىق ۋە 12 يېزا بار بولۇپ، ئۇلار تۆۋەندىكىچە:
نومۇرىئىسمىئۇيغۇر لاتىن يېزىقى
دا يېزىلىشىئىنگلىزچە ئىسمىخەنزۇچە ئىسمىمەھەللە/كەنت سانىنوپۇسى(مىڭ)يەر مەيدانى(km2)1يېڭىسار بازىرىYéngisar baziriYengisar town英吉沙镇931.162ئۇلۇغچات بازىرىUlughchat baziriUlughchat town乌恰镇27452683شەھەر يېزىسىSheher yézisiSheher town城关乡1313.1؟4ماڭشىن يېزىسىMangshin yézisiMangshin town芒辛乡1526؟5سىيىتلە يېزىسىSiyitle yézisiSiyitle town色提力乡1010.5109.276يېڭىيەر يېزىسىYéngiyer yézisi Yengiyer town英也尔乡1012.5؟7ساغان يېزىسىSaghan yézisi Saghan town萨罕乡2130؟8چولپان يېزىسىCholpan yézisi Cholpan town乔勒潘乡1311.8599لومپا يېزىسىLompa yézisi Lompa town龙甫乡86.814410ئەگۈس يېزىسىEgüs yézisiEgus town艾古斯乡89.511.711سۆگەت يېزىسىSöget yézisiSoget town苏盖提乡1423.519.612توپلۇق يېزىسىTopluq yézisiTopluq town托普鲁克乡614137.8413ئېگىزيەر يېزىسىÉgizyer yézisiEgizyer town依格孜也尔乡4524514قىزىل يېزىسىQizil yézisiQizil town克孜勒乡14251,534
ئىزاھات:
2016-يىلى 7-ئاينىڭ 13-كۈنى شىنجاڭ ئۇيغۇر ئاپتونوم رايونلۇق خەلق ھۆكۈمىتىنىڭ تەستىقلىشى بىلەن ئەسلىدىكى ئۇلۇغچات يېزىسى ئۇلۇغچات بازىرى بولۇپ قۇرۇلغان.
ئىقلىمى
يېڭىسار ناھىيىسى مۆتىدىل بەلۋاغ قۇرغاق ئىقلىم رايونىغا كىرىدۇ. يىللىق ئوتتۇرىچە تېمپېراتۇرىسى 11.4℃، ئەڭ يۇقىرى تېمپېراتۇرىسى 40.4℃، ئەڭ تۆۋەن تېمپېراتۇرىسى - 24.6℃. كۈننىڭ يىللىق ئوتتۇرىچە چۈشۈش ۋاقتى 2755.2 سائەت. 10℃ جۇغلانما تېمپېراتۇرىسى 4188.3℃. قىروسىز مەزگىلى 214 كۈن. يىللىق ئوتتۇرىچە ھۆل - يېغىن مىقدارى 63.5 مىللىمېتىر. سۇنىڭ پارغا ئايلىنىش مىقدارى 2258.7 مىللىمېتىر.
يېزا ئىگىلىكى
بۇ ناھىيىنىڭ يېزا ئىگىلىكى بىرقەدەر تەرەققىي قىلغان. ھازىر 24 مىڭ 700 گېكتار ( 370 مىڭ 500 مو) تېرىلغۇ يەر، 6700 گېكتار (100 مىڭ 500 مو) ئورمان، 33 مىڭ 600 گېكتار (5 مىليون 450 مىڭ مو) ئوتلاق، 1000 گېكتار ( 15 مىڭ مو) باغ، 5200 گېكتار (78 مىڭ 500 مو) سۇ يۈزى، 386 مىڭ 900 گېكتار (5 مىليون 802 مىڭ 800 مو) دېھقانچىلىققا باب كېلىدىغان قاقاس يەر بار. دېھقانچىلىق مەھسۇلاتلىرىدىن بۇغداي، كۆممىقوناق، كېۋەز، ياغلىقدان، قوغۇن - تاۋۇز، مېۋە - چېۋە، كۆكتات قاتارلىقلار بار. چارۋىچىلىقتا قوي بېقىش ئاساس قىلىنىدۇ. سانائىتىدىن سېمونت، كۆمۈر، ئېلېكتر قۇۋۋىتى، پاختا چىقىرىش، ئاشلىق، ماي، ياغ ۋە مېۋە - چېۋە پىششىقلاپ ئىشلەش قاتارلىقلار بار. يېڭىسار پىچىقى يېڭىسار ناھىيىسىنىڭ ئالاھىدە مەھسۇلاتى. يېڭىسار ناھىيىسىنىڭ ئۇل مۇئەسسەسەلىرى ئۈزلۈكسىز ياخشىلانماقتا. دۆلەت تاشيولى 315 - لىنىيىسى ناھىيە تەۋەسىدىن ئۆتىدۇ. ناھىيە، يېزا تاشيوللىرى ئاسفالىتلاشتۇرۇلغان. يېزا - بازارلاردىكى تېلېفوننىڭ ھەممىسى پروگراممىلاشتۇرۇلدى ۋە سىمسىز چاقىرغۇ ئىشقا كىرىشتۈرۈلدى.
ساياھەتچىلىكى
يېڭىسار ناھىيسىنىڭ دارۋاز مەدەنىيتى ئىنتايىن تەرەققى قىلغان ، ساياھەت نۇقتىللىرىدىن يېڭسار دارۋاز مەكتىپى ، ئەگۈس يېزىسى ئەگۈس بۇلاق بېشى ساياھەت ئارامگاھى ، كەڭ ساي سۇ ئامبىرى ، قارۋاش يېزا شارقىراتما رايۇنى ، يېڭى شەھەر شىمالى كۆل ، شۇنداقلا قارۋاش پىچاقچىلار رايۇنى ساياھەت رايۇنى قاتارلىقلار بار .

زىيالىيلار
ئۆمەر موللا بەرداش
مەنبەلەر

سىرتقى ئۇلانمىلار

 مەنبەلەر 

تۈر:قەشقەر ۋىلايىتى
تۈر:شەرقىي تۈركىستان
تۈر:ئۇيغۇر ئاپتونوم رايونى